GiliGold/VAD_KnessetCorpus huggingface dataset:
דדי סגל: אני יודע, נפגשתי גם עם בתיה הרן, אנחנו מטפלים בזה, אבל העניין הזה צריך להתקדם כי זה יכול מאוד להועיל לפציינטים.
דדי סגל: היום נותנים להם שמן, עוגיות, משחות, כל מיני דברים שמכינים אצל המגדלים במקרה הטוב ואף אחד לא יודע איך זה נעשה.
דדי סגל: זה לא מצב שיכול להמשיך, הדברים האלה צריכים להיכנס לבתי המרקחת.
דדי סגל: אני רק קורא פה לזרז את זה כמה שיותר.
יהודה ברוך: אנחנו עובדים לכתוב את המונגרף יחד עם דדי סגל שקיבל את המנדט לכתוב את זה.
יהודה ברוך: זה מתעכב על בעיות טכניות, צריך מקום, סיכמנו שהמקום יהיעה אצלי, צריך אישור של מינהל הדיור הממשלתי.
יהודה ברוך: אני לומד תוך כדי תנועה כל מיני דברים נוספים בבירוקרטיה.
יהודה ברוך: אנחנו בתהליך הזה.
איליה רזניק: אני מרכז פורום ישראלי לקנאביס רפואי בארגון רופאים, שאנחנו חושבים שהקנאביס זה טיפול שעד היום ניתן לחלק מאוד קטן של החולים שזכאים לקבל אותו והמגבלות שניתנות היום הן מגבלות מלאכותיות ומסתמכות על היעדר מחקרים סו קולד evidence based medicine.
איליה רזניק: עכשיו הרפואה עוברת מהסו קולד evidence based medicine, ל-practice base medicine.
איליה רזניק: כלומר אנחנו רואים מה עוזר לחולים ומנסים ללמוד מהם מה באמת עוזר להם על מנת לשמור עליהם ולתת להם טיפול שבאמת שומר על איכות הטיפול, מעלה להם את איכות החיים ולא מסכן אותם בשום צורה.
איליה רזניק: אנחנו חושבים שהקנאביס, גם בארץ, גם אם הוא ניתן היום פר קפיטה במספרים גדולים ובאמת יש הישג גדול במדינת ישראל ותודה למשרד הבריאות וכל היחידה לקנאביס, היום עדיין יש תת שימוש.
איליה רזניק: אני לא פועל להרחבת ההתוויות, אני רק חושב שההתוויות צריכות להיות בהתאם לבקשות החולים ומה שיכול לקדם את זה הוא אחד, חוק להסדרת שימוש בקנאביס רפואי במדינת ישראל, שהיום הוא תקוע.
איליה רזניק: אנחנו ישבנו עם דר' יהודה ברוך ועם דר' רחל אדטו, שהיא מראה לנו את החוק אבל לא שמה אותו על השולחן והיא טוענת שהוא נמצא במחלקה המשפטית במשרד הבריאות מעבר לשנתיים, משרד הבריאות לא מחזיר את זה אליה ככותבת, וגם חבר הכנסת אריה אלדד אומר, כתבנו את החוק, יש טיוטה, עוד לךא הוגשה לקריאה ראשונה מכיוון שמשרד הבריאות צריך לתת את ההתייחסות שלו, ואני מציע כאן שאת הוועדה הבאה נעשה בשיתוף עם של הכנסת ונדון על ההיבטים של החוק, כי היא גם לא יכולה להראות לנו את זה כדי שנציע הצעות נוספות כי לפני קריאה ראשונה אסור.
איליה רזניק: אז אני מבקש לקבל את זה כהצעה פעילה, שנעשה את זה במשולב, כי חבר הכנסת אילן גילאון אמר את זה, כי זה ירד לוועדת הסמים מוועדת הבריאות ולדעתי כאן צריך לאחד את הכוחות ולדבר על ההיבטים הרפואיים, כי בהיעדר חוק משרד הבריאות קובע דברים ותקנות שלדעתי זה לא יאומן.
איליה רזניק: איך פוסט טראומה, למשל, או- - -
טלב אלסאנע: הדברים האלה נאמרו.
איליה רזניק: בסדר, אבל היום אני רוצה להגיד שההסדר, שדר' יהודה ברוך אומר שההתוויות לא צומצמו, הן כן צומצמו, הטורט ירד והפוסט טראומה ירדה, נעשתה בתהליך חריג שאף חולה לא יכול לעבור אותו.
איליה רזניק: ואני רוצה להגיד כרופא פסיכיאטר, שלגבי אף תרופה ולגבי אף שיטת טיפול אין תהליך כזה ארוך שמנהל בית חולים שבחיים לא רואה את החולה הזה צריך לחתום על הסכמה.
איליה רזניק: אין למנהל בית חולים, אולי פרט ליהודה ברוך עצמו, שהוא אישית תומך בזה, אבל אני לא מוצא שום מנהל בית חולים אחר בארץ, לכן אני חושב שאם זה מתייחס לאברבנאל, זה טוב שזה יתקיים, הוא תומך במחקרים, אבל הפוסט טראומה חייב לחזור לאותו נוהל שהיה קודם.
איליה רזניק: ודבר שלישי, ההצעה האחרונה שלי, קודם כל לידיעת השוטר שעכשיו יצא מפה, הוא אמר שהקנאביס זה סם מסוכן ולא תרופה.
איליה רזניק: לידיעתכם, השוטרים, אנחנו נותנים סמים מסוכנים כמו מורפיום, סמים הרבה יותר מסוכנות, ברמות הרבה יותר מסוכנות, כתרופה.
אייל זילברמן: מה הקשר אבל?
איליה רזניק: לא, כי הוא אומר שזה סם מסוכן ולא- - -
אייל זילברמן: לא, עצור, בחוק קנאביס מוגדר כסם מסוכן, הוא בהגדרתי סם מסוכן.
אראלה פל כנפו: זה לא הוגדר כתרופה.
אראלה פל כנפו: הוא לא מוסדר בשום צורה.
אייל זילברמן: זה לא הוגדר כתרופה, קנאביס מוגדר בחוק כסם מסוכן.
איליה רזניק: אני רוצה רק להציע הצעה.
אייל זילברמן: יש חוק .
אייל זילברמן: אנחנו מערכת אכיפה של חוק.
אייל זילברמן: אני איש משטרה, אני עובד על פי החוק, מה שהחוק אומר.
אייל זילברמן: אם מחר בבוקר יחליטו שהרואין הוא לא סם מסוכן, אז אני לא יכול לעצור אותך בגין החזקת הרואין.
אייל זילברמן: מה לעשות, ככה זה עובד.
אייל זילברמן: אם יחליטו שאתה רשאי לנסוע ב-, אז אף אחד לא יאמר לך לא לנסוע ב- - -
איליה רזניק: אבל כמה מורפיום היא סם מסוכן שנמצא בשוק השחור והוא יותר מסוכן פי כמה, אז אני רק מציע להתעסק עם דברים אמיתיים.
אייל זילברמן: שוק שחור?
טלב אלסאנע: רמת הדיון כאן מבחינת התכנים וההרכבים של החומר, לעניין של החוק והאכיפה, אלה שתי רמות שונות.
איליה רזניק: אבל אנחנו מדברים על החומר שניתן כתרופה, אני מדבר רק על הקנאביס הרפואי, לא דבר אחר.
איליה רזניק: דבר אחרון שאני מציע לבועז לב, לקחת לתשומת לב, שקיים חוק משנת 84', חוק טיפול בהיפנוזה, כשיטת טיפול.
איליה רזניק: היפנוזה היא לא חומר בכלל, לא תרופה, היא שיטה מוכרת, המחוקק בשנת 84' אמר שאנחנו חייבים להכיר בזה, חייבים להסדיר את זה, להגיד מי רשאי ואין שם התוויות.
איליה רזניק: אין בכלל.
איליה רזניק: אומרים שרופאים שעברו הכשרה מסוימת רשאים לעשות היפנוזה למי שרוצה את זה, כי הטיפול הזה מיוחד, הוא ניתן בהסכמה, הוא משנה את התודעה של הבן אדם, ייתכן שהטיפול יכול להיות מסוכן, יש הסדרה מסודרת, יש תקנות, והכול מתקיים עכשיו יפה.
איליה רזניק: כלומר יש תקדים שמדינת ישראל נתנה דעת לזה, איך אפשר להסדיר את זה.
איליה רזניק: אני רק אומר שכתקדים אפשרי להגדיר.
איליה רזניק: אם אי אפשר להגדיר היום קנאביס רפואי בגלל שלכל מגדל יש שלושה, ארבעה זנים נוספים והרוקחים אומרים שאין סטנדרטיזציה, אז היום אפשר להגדיר את זה כשיטת טיפול מקובלת ולקחת את החוק של טיפול בהיפנוזה כפרוטו טייפ למה שאנחנו יכולים להציע לגבי קנאביס רפואי, כשיטת טיפול, וזה יעזור גם לנושא של האכיפה.
טלב אלסאנע: את המשטרה שמענו כבר.
טלב אלסאנע: יש לכם משהו להוסיף?
אראלה פל כנפו: אני יכולה עוד שתיים שלוש נקודות שלא הועלו כאן לדיון.
אראלה פל כנפו: נושא רישיון נהיגה או רישיון נשק, אנחנו ביקשנו בעבר, חוזרים על בקשתנו שוב, במסגרת ההסדרה של הנושא אנחנו פונים למשרד הבריאות לראות איך מסדירים את הנושא הזה שהמשתמש בקנאביס לצרכים רפואיים לא ינהג- - -
שלומי סנדק: למה לא?
שלומי סנדק: כמה תאונות 10,000 חולים עשו?
שלומי סנדק: אני קראתי בעיתון עלייך, גב' כנפו, את רצית לשלול את הרישיון של משתמשי הקנאביס הרפואי כדי להרתיע חולים מלקבל את התרופה.
שלומי סנדק: יש לי דרך יותר טובה להרתיע חולים, תוציאו להורג עשרה אנשים מכל עיר, אחלה מרתיע.
שלומי סנדק: לשלול את הרישיון הנהיגה על מה?
טלב אלסאנע: באיזה מידה זה משפיע על היכולת והכושר?
טלב אלסאנע: אם זה לא משפיע, אז לא משפיע.
שלומי סנדק: לא משפיע.
ברקת שיף: יש על זה מחקרים והוכח שדווקא תחת השפעה- - -
טלב אלסאנע: בדיוק ככה, זה עניין מחקרי, זה מדעי, זה לא- - -
ברקת שיף: תחת השפעת קנאביס אנשים נוהגים ביתר זהירות מאשר תחת דברים אחרים.
אראלה פל כנפו: מעניין.
שלומי סנדק: כמה חולים עשו תאונות דרכים, גב' כנפו?
אייל זילברמן: אני רק מבקש, בואו קצת נשמור על תרבות ולא בגישה של כבר קראתי עלייך בעיתון, כי זה קצת לא מכובד.
שלומי סנדק: אני מקבל ואני מתנצל.
אייל זילברמן: זו גם איזה שהיא נימה מאיימת, ואני לא אוהב את זה.
שלומי סנדק: לא, חס וחלילה, לא התכוונתי.
שלומי סנדק: אני מתנצל.
שלומי סנדק: אני הרבה שעות בלי סיגריה, אני מתנצל.
אייל זילברמן: אתה יכול לצאת לעשן, יש שם חדר עישון.
שלומי סנדק: אני לא רוצה להפסיד משהו.
אייל זילברמן: תקרא אחר כך.
אראלה פל כנפו: שוב, אני באה כאן כלובשת מדים ומייצגת את משטרת ישראל, מציגה את עמדת המשטרה לגבי הסוגיות השונות שמבחינתנו חשוב להעלות כאן.
אראלה פל כנפו: מגוון תוצרי הקנאביס היום שקיימים בשוק, אנחנו כאן שמענו מאגף הרוקחות שמכירים כמה תוצרים, מבקשים לצמצם את התוצרים האלה ברמת הפיקוח והשליטה על מה שקיים ואילו היתרים ניתנים לאותם תוצרים.
אראלה פל כנפו: עלה בתחילת הדיון נושא השמדת העודפים, על פי נוהל כזה או אחר שמדובר, המגדלים הם המשמידים את אותן יתרות במתחמים.
אראלה פל כנפו: משטרת ישראל מבקשת לדעת ולקבל עדכון על השמדות כאלה שבוצעו ומבוצעות בשגרה לאותו חומר נותר.
אראלה פל כנפו: עד כאן.
שלומי סנדק: למה המגדלים לא יעבירו את העודפים אליכם להשמדה?
קריאה: כי הם ישתמשו בזה, השוטרים, מה זאת אומרת?
אראלה פל כנפו: לא ידוע לנו על השמדה.
שלומי סנדק: באמת, למה לא להעביר את העודפים למשטרה?
טלב אלסאנע: טלאים על גבי טלאים, לדעתי זה לא יפתור את הבעיה.
טלב אלסאנע: כן, הרשות למלחמה בסמים?
אתי כהנא: אני אומר את זה בקצרה.
אתי כהנא: אנחנו מלווים את התהליך הזה שמופקד בידי משרד הבריאות, מקבלים עדכונים, כמובן שמברכים כל התקדמות בתהליך הזה ורק כדי להעמיד דברים על דיוקם, גם מבחינת המינוחים, מדובר פה על קנאביס רפואי וכו', אין קנאביס רפואי, יש קנאביס וקנאביס הוא סם מסוכן.
אתי כהנא: יש שימוש בקנאביס לצרכים רפואיים ולכן כל מה שכרוך בנושא הזה, שגם משטרת ישראל מופקדת עליו, גם משרד הבריאות מופקד עליו, זה באמת להבטיח גם את שלומם של החולים ואת הצרכים של החולים, וגם להבטיח את ביטחון הציבור.
אתי כהנא: בכל הדברים האלה בהחלט גם הרשות למלחמה בסמים היא רלוונטית, עלו פה כל מיני קריאות מה הרשות למלחמה בסמים רלוונטית, היא רלוונטית משום שהיא אחראית על כל הנושא של המדיניות בנושא של שימוש בסמים, לכן היא גם חלק מהתהליך הזה במובן שהיא מלווה אותו.
טלב אלסאנע: מהאורחים שלנו?
גיל לוקסנבורג: אנחנו מדברים פה הרבה על למה כל הפרויקט נתקע ומתעכב ואנחנו רואים שכל פעם אנחנו חוזרים לעוד דיון ועוד דיון ורק עיכובים ועיכובים ביישום.
גיל לוקסנבורג: גם אם התקבלה כבר החלטת ממשלה להקים סוכנות, אנחנו כבר בחודש יולי ובעצם שום צעד בפועל ליישום לא התחיל.
גיל לוקסנבורג: כולם שוכחים פה שהמטופלים הם בלב של העניין.
גיל לוקסנבורג: אני מטופל בעצמי, יש לנו את המטופל שדיבר איתכם.
גיל לוקסנבורג: יש הרבה מאוד מטופלים שעוברים את התהליך הבירוקרטי שוב ושוב ומעמיסים על השולחן של דר' ברוך עוד בקשות, בין אם זה במעבר בין ספקים ובין אם זה בחידוש של הרישיון ובין אם זה בהגדלת מינון, וכל פעם זה פינג פונג בין הרופא המטפל לבין המשרד של דר' יהודה ברוך, חזרה לרופא המטפל.
גיל לוקסנבורג: כל פעם שאני צריך לראות את הרופא המטפל, זה שלושה חודשים לחכות בתור.
גיל לוקסנבורג: נדחתה הבקשה שלי להארכת רישיון חלילה או להגדלה במינון, אני מחכה בלי רישיון עם מינון לא תואם לפחות שלושה חודשים עד שאני אראה את הרופא, ואז הוא מפנה שוב פעם לדר' יהודה ברוך עוד בקשה, ועוד שלושה חודשים אני אחכה לתשובה מהרופא המטפל שלי.
גיל לוקסנבורג: וזה במקרה שלי, שבאמת כל שלושה חודשים אני מצליח להגיע לרופא.
גיל לוקסנבורג: בישראל קצת קשה גם כל שלושה חודשים להגיע לרופא לפי הוראות משרד הבריאות לפיקוח ובקרה.
גיל לוקסנבורג: לא דנו פה אף פעם בדרישות קדם ליישום של כל העניין הזה של המנהלת.
גיל לוקסנבורג: אני חושב שצריך להיות מישהו שייקח את התפקיד של להקים את המנהלת ולא לנהל אותה, כי הוא זה שיכריז, ככה זה צריך להיות, ואז אחרי שיוכרז מה התפקידים, יוציאו בעצם מכרזים לתפקיד.
גיל לוקסנבורג: בינתיים אנחנו רואים ריבים פנימיים, תככים, אני לא יודע איך לקרוא לזה, של גורמים, יצא המכרז, בוטל המכרז, יצא עוד מכרז, זה הכול שיקולים פוליטיים ומניעים של אנשים שמחפשים כוח בתוך מערכת כזו או אחרת במקום שיקול של הסתכלות על תועלת החולה.
גיל לוקסנבורג: במקום להגיד אוקי, המערכת צריכה לקום ככה, בואו נוציא את זה, אנחנו רואים פה הרבה ברבור והתנהלות במחשכים.
גיל לוקסנבורג: הדבר הכי חשוב לנו בעצם שאנחנו רואים שלא מתקיים זה שקיפות.
גיל לוקסנבורג: אין דיווח, לא על הדיונים של הוועדה הבין משרדית להסדרת הנושא, אין דיווח של הפרוטוקולים של ההחלטות.
גיל לוקסנבורג: גם החלטות ונהלים שיצאו יוצאים לספקים או לגורמים מסוימים ספציפיים שבתפוצה הרלוונטית וזהו.
גיל לוקסנבורג: המטופלים לא יודעים.
גיל לוקסנבורג: דיברו על זה שרוצים להוציא חוזר מינהל רפואה לאיך יפורסם ואיך בעצם להגיש בקשות, בינתיים דוחים לרופאים בקשות כי הם לא יודעים להגיש את הבקשה נכון בלי שפרסמו להם איך לעשות את זה והמטופלים סובלים.
גיל לוקסנבורג: זאת אומרת כל הדיון הזה פה הוא לא סביב עמדת המשטרה, הוא לא סביב האם צריך חקיקה או לא צריך חקיקה, אלא האם חקיקה היא מה שדרוש בשביל להביא לזה שהמערכת תיושם כראוי.
גיל לוקסנבורג: אנחנו רואים שיש לנו בעיות של הנגשת הטיפול שאף אחד פה לא התייחס אליהן בכלל, שזה שיש בעיקר מרכז חלוקה אחד במרכז הארץ שלא נותן לכלל החברות את האפשרות לפעול בו כל יום, אז קורה מצב שאומרים למטופל 'תבוא בעוד שבוע, השבוע אין לך טיפול'.
גיל לוקסנבורג: חברות שרוצות בעצם לקיים את זה בעצמן צריכות להשקיע עוד הרבה מאוד כסף בשביל להפעיל מתחם חמישה או ארבעה ימים בשבוע.
גיל לוקסנבורג: שירותי המשלוחים למטופלים כרוכים בכסף.
גיל לוקסנבורג: מטופל שלא יכול להגיע בגלל שאין לו יום חלוקה, בעל כורחו הוא יוציא את הכסף כי הוא צריך את התרופה, הוא לא יחכה שבוע.
שלומי סנדק: גם המשלוחים לא בכל יום.
גיל לוקסנבורג: אלה אנשים שחיים מביטוח לאומי, אלה אנשים שיש להם הון.
גיל לוקסנבורג: רוב המטופלים שלנו, תקנו אותי אם אני טועה, כי לי אין את הגישה לנתונים, עד כמה שידוע לי, חלק ניכר מהמטופלים שלנו נתמכים על ידי ביטוח לאומי וזה סכום מהותי עוד 100 שקל שינוע כל חודש.
קריאה: מאיפה אתה יודע את הנתונים האלה?
גיל לוקסנבורג: אמרתי, תקנו אותי אם אני טועה.
גיל לוקסנבורג: אני אומר שעד כמה שאני יודע, יש חלק גדול של מטופלים- - -
קריאה: מאיפה אתה יודע?
גיל לוקסנבורג: חסרים לי נתונים, אני מבקש שיתקנו אותי.
גיל לוקסנבורג: אני אומר שאני רואה ב- - -
טלב אלסאנע: בסדר, לסיים.
גיל לוקסנבורג: מעבר לזה יש לנו פה עניין מאוד מהותי גם שחוזר שוב ושוב- - -
קריאה: מאיפה הוא הביא את הנתונים האלה?
טלב אלסאנע: יש לך נתונים אחרים?
טלב אלסאנע: הוא אומר את דעתו עכשיו.
גיל לוקסנבורג: גם אמרתי שאני לא יודע נתונים, התחלתי בזה שאין לי נתונים, אני רק- - -
קריאה: זה לא נכון גם לגבי החלוקה, מה שאתה אומר.
שלומי סנדק: גיל, מי שיש לו כסף מעדיף לקנות בשוק השחור ולא להתעסק עם כל הבירוקרטיה שיש פה.
טלב אלסאנע: בואו נתקדם.
גיל לוקסנבורג: ---בעצם הרישיון של מטופל נקבע ל- - - זו עמדה שמשטרת ישראל מאוד מאוד תשמח לאמץ, אבל עד כמה שידוע לי, ולפי ראות עיניי, ואני לא משפטן ולא , זה עומד בניגוד לחוק יסוד כבוד האדם וחרותו, כי זה מונע ממני את החירות שלי לצאת מהבית.
גיל לוקסנבורג: אם אני צריך להיות תחת טיפול מספר פעמים ביום אני לא יכול לצאת מביתי.
גיל לוקסנבורג: בפועל אתם מחייבים אותי להיות עבריין.
גיל לוקסנבורג: אם אפשר דבר אחרון על מערכת המידע.
גיל לוקסנבורג: מערכת המידע היא נהדרת, אבל אנחנו יצרנו פה מצב שרק עכשיו היא מתחילה ביישום.
גיל לוקסנבורג: יש לנו בעצם פיילוט של 9,000 מטופלים בארץ שלא נאסף מידע, למרות שיש את כל היכולת לעשות את זה.
טלב אלסאנע: לצורך הסיכום של ישיבת המעקב הזו אני רוצה לציין שההתרשמות שלנו שחלה התקדמות, למרות כל הטענות ששומעים, אם כי לא בקצב הרצוי, אבל אין ספק שיש מגמה של התקדמות ואנחנו מברכים על המגמה הזו.
טלב אלסאנע: גם העניין של המחשוב וריכוז המידע.
טלב אלסאנע: יש את הסוגיות שלדעתי יכול להיות שיש צורך בחקיקה, אבל אנחנו היינו רוצים לראות עניין של פחות בירוקרטיה מבחינת המטופלים, העניין של לקדם את הקמת הסוכנות וגם העניין של כל ההנחיות המסדירות את הסוגיה.
טלב אלסאנע: יכול להיות שמה שייתן את המענה זה החוזר של המנכ"ל בעניין הזה והנושא של הנפקת המרשמים הרפואיים למטופלים והנושא הנוסף הוא עניין של חלוקה בבתי חולים, להגיע למצב הזה, לקדם את זה.
קריאה: בתי מרקחת.
טלב אלסאנע: כן, בתי מרקחת.
קריאה: דווקא לא בבתי חולים.
טלב אלסאנע: הנושא שאנחנו המלצנו ולא רואים שיש התקדמות זה העניין של קבלת המגדלים למועצת הצמחים.
טלב אלסאנע: אנחנו חושבים שיש צורך לשקול וכאשר תהיה החלטה של הממשלה למנוע את הגידול, אז בוודאי ההחלטה הזו נופלת.
טלב אלסאנע: כדי להסדיר את המערכת, אני חושב שבשלב הזה אין שום סיבה או שיקול ענייני שימנע את הדבר.
טלב אלסאנע: גם המערכת של שילוב כל המערכות כדי לשמוע את כל הדעות, לא רק במסגרת הדיונים בוועדה אלא לקראת הדיונים, כדי לגבש את העמדות.
טלב אלסאנע: אני חושב שיש גופים רלוונטיים שחשוב לשלב אותם, לשתף אותם ולא להנחית כדי שיערערו על ההחלטות, אלא חשוב שיהיו שותפים לקבלת החלטות.
טלב אלסאנע: גם עניין הסדרת מערכת היחסים בין משרד הבריאות לבין המשטרה, אני חושב שכאן לא חלה שום התקדמות, צריך למסד את המערכת הזו.
טלב אלסאנע: אלה גופים שפועלים ביחד, אחד משלים את השני כדי שגם המגדלים יגדלו, המטופלים יקבלו את התרופה והמשטרה תפעל לאכיפה, חשוב המשך הבקרה והפיקוח, עם כל הרצון שלנו להקל ולזרז ולעזור.
טלב אלסאנע: לגבי ההתוויות, יש צורך לא לחכות ליוזמות אלא ליזום מהלכים כדי לדעת איזה קבוצות להכניס במסגרת המטופלים.
טלב אלסאנע: כאן שמענו על קבוצות מסוימות שהיו והוצאו, זה דבר שנראה תמוה על פניו.
טלב אלסאנע: אני חושב שלעשות מיפוי מקיף, שלושה או ארבעה חודשים עם כל הגורמים, עם האיגודים הרלוונטיים ולצמצם את המחלוקות.
טלב אלסאנע: תמיד יהיו טענות ותלונות ולהכניס ולהוציא, אבל שיהיה המרחב של המחלוקת מצומצם בהקשר הזה.
טלב אלסאנע: אני מאמין שבעוד ארבעה-חמישה חודשים הדברים האלה יהיו יותר ברורים, גם העניין של הסוכנות, העניין של המכרז.
טלב אלסאנע: טוב יהיה אם מי שייבחר במכרז יהיה רופא, זה מומלץ, עדיף, אבל בוודאי לא בהכרח.
טלב אלסאנע: זה בעדיפות, הוא מוכשר יותר, יש לו יכולות ותרומה גדולה יותר.
טלב אלסאנע: בעוד ארבעה חודשים אנחנו נקיים ישיבת מעקב, לראות מה התקדם מהיום ועד אז.
טלב אלסאנע: אני מודה לכל המשתתפים, הישיבה נעולה.
יריב לוין: כממלא מקומו של חבר הכנסת מוחמד ברכה, אני פותח את הישיבה של הוועדה למאבק בנגע הסמים.
יריב לוין: אני מברך את יושב ראש הכנסת, את חבר הכנסת טלב אלסאנע , את צוות הוועדה וכמובן את כל האורחים.
יריב לוין: התכנסנו היום כדי לאשר את המלצת וועדת הכנסת בהתאם להוראות 97יב' (א) לתקנון הכנסת.
יריב לוין: וועדת הכנסת החליטה בישיבה מיום יג' בטבת התעש"א, 20 לדצמבר 2010, להמליץ בפני הוועדה המיוחדת למאבק בנגע הסמים לבחור בחבר הכנסת טלב אלסאנע לכהן כיושב ראש הוועדה.
יריב לוין: ברשות
יריב לוין: כם אני רוצה למרות שחבר הכנסת מוחמד ברכה איננו כאן, להודות לו בשם הכנסת כולה על העבודה המצוינת שהוא עשה כאן.
יריב לוין: אני יוכל לומר לך אדוני היושב ראש שאני הייתי כאן בדיון שהתקיים בנושא האלכוהול, היה דיון ממצא ובאמת חשוב.
יריב לוין: אני חושב שהוא גם קידם מאוד את מהלכים שעשינו כאן
יריב לוין: בכנסת במאבק בתופעת האלכוהול.
יריב לוין: אני משוכנע שחבר הכנסת טלב אלסאנע עתיר הניסיון ידע וימשיך להוביל את הוועדה הזאת.
יריב לוין: נדמה לי שאנחנו צריכים להידרש לסוגיה של הוספת נושא האלכוהול כחלק מהמנדט של הוועדה הזאת כדי שהיא תוכל לעסוק במכלול הסוגיה הזאת ולעסוק בה גם לעמוק.
יריב לוין: החשיבות שלה עצומה ולכן הכנסת גם ראתה לנכון לייחד וועדה מיוחדת לצורך הטיפול בנושאים האלה.
יריב לוין: ברשותכם אני אצביע על אישור חבר הכנסת טלב אלסאנע ואחר כך אתה תיקח את המושכות ובוודאי גם יושב ראש הכנסת ירצה ויוכל לומר את דברי הברכה.
יריב לוין: אני רק רוצה לוודא שיש בוועדה חבר סייעת הליכוד ושאני יכול להצביע במקומו ואני אוכל להחליף אותו.
יריב לוין: כך שהבחירה שלך תהייה פה אחד אבל לא בקול אחד.
יריב לוין: גם אתה יוכל להצביע ולכן זה יהיה פה אחד ולא רק בקול אחד.
יריב לוין: בעניין הזה אני עומד מאחורי המלצת וועדת הכנסת בשמחה וללא שום בעיה.
יריב לוין: מי בעד בחירתו ומינויו של חבר הכנסת טלב אלסאנע לתפקיד יושב ראש הוועדה המיוחדת למאבק בנגע הסמים?
יריב לוין: הצבעה בעד - רוב נגד – מיעוט ההצעה אושרה ההחלטה התקבלה.
יריב לוין: אני מכריז עליך כיושב ראש הוועדה ומברך אותך.
ראובן ריבלין: בהצלחה.
ראובן ריבלין: תודה רבה אדוני היושב ראש.
ראובן ריבלין: ראשית אני רוצה לומר מספר מילים על היושב ראש היוצא, חבר הכנסת מוחמד ברכה אשר מילא את תפקידו הפרלמנטארי ללא משוא פנים ומתוך עניין שהוא שייך לציבור כולו.
ראובן ריבלין: לעומת דברים אחרים בחוויה הישראלית שיש ויכוחים בין יהודים וערבים, בין אנשים בני הלאום הערבי לבני הלאום היהודי.
ראובן ריבלין: לא קל לגבש את החוויה הישראלית במצבים לא פשוטים כאשר חלק מהעם הערבי נלחם בעם היהודי וכתוצאה מכך המלחמה היא בין ישראל לבין מדינות וישויות כאלה ואחרות.
ראובן ריבלין: אנחנו כאן במדינת ישראל, לא נגזר עלינו, אנחנו חיים יחד וזה העתיד שלנו וזה הגורל שלנו.
ראובן ריבלין: ומוטב שלא נאמר נגזר עלינו אלא נועדנו לחיות יחד.
ראובן ריבלין: הדברים האלה באים לידי ביטוי בעיקר בבעיות העומדות בפני כל חברה היהודית והערבית.
ראובן ריבלין: זו המלחמה בכל אותם נגעים, מלחמה ללא פשרה בנגע הסמים.
ראובן ריבלין: מוחמד ברכה באמת נלחם בעניין הזה לא על פי התייחסות סקטוריאלית כזאת או אחרת אלא התייחסות של אזרח במדינה נגד דבר שהוא סכנה לחברה כולה.
ראובן ריבלין: הוא גם זה שהביא אותי לידי קביעת פגישה של יושב ראש וועדת הכנסת, יושב ראש הוועדה למאבק בנגע הסמים ויושב ראש וועדת הכלכלה על מנת להעביר את נושא האלכוהול לוועדה למאבק בנגע הסמים.
ראובן ריבלין: היום האלכוהול שהוא לכאורה לא סם ושהוא מותר על פי החוק (המינון הוא החשוב), הפך להיות בשנים האחרונות מכת מדינה שאין שנייה לה.
ראובן ריבלין: אני רוצה לברך את מוחמד ברכה על פעילותו בוועדה הזאת.
ראובן ריבלין: יחד עם זאת יש לי את הכבוד והעונג לאחל לך שירות מועיל, טוב ויעיל לכבודה של הכנסת ולכבודך כיושב ראש וועדה שבה אין גבולות ואין תחומים אלא יש מלחמה בלתי מתפשרת בנושא שכולנו מסכימים עליו.
ראובן ריבלין: אני בטוח שניסיונך הפרלמנטארי הרב, היית גם יושב ראש של הוועדה הזאת קדנציה שלמה.
טלב אלסאנע: הייתי יושב ראש הוועדה הזאת קדנציה שלמה וגם הייתי פעם חבר בוועדה בראשותו של חבר הכנסת רפאל איתן.
טלב אלסאנע: הוא אמר שהוא רוצה ללכת להפציץ את בקעת הלבנון ששם מייצרים את הסם.
טלב אלסאנע: הוא חשב במושגים של רמטכ"ל, גם את המלחמה של הוועדה הוא הפך למלחמה אמיתית.
ראובן ריבלין: הוא רצה שלוועדה יהיו כוחות משלה.
ראובן ריבלין: גם אתה לא מתנגד לזה.
טלב אלסאנע: אם זו מלחמה אז שתהייה מלחמה עד הסוף.
ראובן ריבלין: אני בטוח שמי שהיה כבר יושב ראש וועדה יעשה את זה בשכל ודעת וביעילות רבה.
ראובן ריבלין: אני כבר תקווה שנגיע ליום שחבר כנסת ערבי יהיה יושב ראש וועדת חוקה, יושב ראש וועדת הכנסת, יושב ראש וועדת חוץ ובטחון.
ראובן ריבלין: כאשר כולנו במדינה יהודית דמוקרטית, יהודית ושלא תבין אותי לא נכון, מדינה דמוקרטית.
טלב אלסאנע: מדינה דמוקרטית.
טלב אלסאנע: אין לנו ויכוח הויכוח הוא רק על הדמוקרטיה של המדינה.
ראובן ריבלין: יש אנשים שמתביישים לשים את הויכוח על השולחן.
ראובן ריבלין: התחלה של פתרון של כל בעיה היא קודם כל להכיר בבעיה, קודם כל לשים אותה על השולחן.
ראובן ריבלין: ראשית אמרתי שאני רוצה שהוא יהיה יושב ראש וועדת חוץ ובטחון במדינה יהודית דמוקרטית.
ראובן ריבלין: הוא לא מסכים ולכן הוא בשלב הזה לא יהיה יושב ראש וועדת חוץ ובטחון.
ראובן ריבלין: אבל השאיפה שלי היא בהחלט להגיע למצב כזה שכולנו נראה את עצמנו כמדינה אחת, כחברה אחת, כחוויה אחת.
ראובן ריבלין: זה ייקח עוד הרבה זמן.
ראובן ריבלין: יגיע משיח קודם וכל זה דבר של מאמינים, אני כבר מאתיים שנה מאמין שהוא יגיע ולכן אני ישן עם הנעליים, בבוקר אני קם ומחליף נעליים.
ראובן ריבלין: לעת עתה התקוות לא הכזיבו אותי למרות שזה לוקח זמן.
ראובן ריבלין: אבל באמת התקווה הבאה שלי היא להגיע למצב שבו אני בגאווה רבה כיושב ראש הכנסת ממנה חבר כנסת, אזרח ישראלי ערבי להיות יושב ראש וועדה.
ראובן ריבלין: זו השותפות האמיתית שלנו כאן בחוויה שלנו.
ראובן ריבלין: אני מאחל לך בהצלחה רבה.
ראובן ריבלין: ואני מאחל באמת מכל הלב הצלחה רבה.
ראובן ריבלין: הכנסת תעשה את הכל כדי לסייע לך להצליח בתפקידך.
ראובן ריבלין: אני קורא ליושב ראש וועדת הכנסת להתמיד ברעיון של קביעת נושא האלכוהול שהפך להיות נגע במדינה ולהכלילו במסגרת המלחמה הבלתי מתפשרת בוועדה למאבק במלחמה בסמים.
ראובן ריבלין: אני רוצה לומר לכם שראש הממשלה הראשון שהקים את הוועדה הזאת, ראש הממשלה יצחק שמיר אמר לא לקרוא לזה מאבק, "אל תתנו מילים נקיות".
ראובן ריבלין: הוא אמר "תקראו לזה מלחמה בסמים כי אין מלחמה כמו זו".
ראובן ריבלין: זו מלחמה שמשמידה כל חברה בעולם כולו ולכן צריך להילחם בה.
ראובן ריבלין: בעזרת ה' שהכל יבוא על מקומו בשלום.
ראובן ריבלין: אני מאוד שמח לברך חבר כנסת בישראל כשהוא מתמנה לוועדה ובוודאי ובוודאי אני מברך אותך יקירי.
טלב אלסאנע: אדוני היושב ראש חבר הכנסת יריב לוין, יושב ראש ועדת הכנסת, חברים חבריי נציגי המפלגה הדמוקרטית מכל רחבי המדינה שהגיעו להשתתף באירוע זה, נציגת משרד הבריאות.
טלב אלסאנע: חברי הוועדה שאני מאוד מוקיר ומעריך שעושים עבודה נהדרת.
טלב אלסאנע: אני רוצה לציין שיושב ראש הכנסת הוא אדם מיוחד, אדם שכיף לחלוק עליו, להתווכח אבל לעבוד איתו.
טלב אלסאנע: הוא יודע שבסופו שלש דבר אנחנו קודם כל בני אדם לפני שאנחנו שייכים לעם זה או אחר או בעלי לדעה פוליטית כזאת או אחרת.
טלב אלסאנע: קודם כל יש לו את המחויבות העמוקה מאוד לזכויות האזרח ולתושבים.
טלב אלסאנע: ברגע שכולנו נגיע למסקנה שלגיטימי להיות ברי פלוגתא, נריב, נתווכח אבל נכבד את הדעה האחרת ונכבד את דעת הרוב, לדעתי נמשיך לחיות בצורה נורמאלית עם המחלוקות, ויש מחלוקות.
טלב אלסאנע: אין לי ספק אדוני היושב שאתה תורם תורמה רבה, הייתי רוצה שבסוף שנת 2010 ועם תחילת שנת 2011 לאחל שנראה אותך בעתיד לא רק יושב ראש הכנסת אלא גם נשיא מדינת ישראל, הנשיא של כולנו.
טלב אלסאנע: לדעתי אתה תמלא את התפקיד הזה בצורה נהדרת.
טלב אלסאנע: מותר לחלום.
ראובן ריבלין: לאט לאט, יש לנו נשיא טוב ושימשיך לכהן בבריאות טובה ובחיוניות, 'בעדן ובעדן'.
טלב אלסאנע: חברי חבר הכנסת יריב לוין עם הדעות אחרות אבל גם הוא במהלך הדיונים בוועדת הכנסת מקיים את הפעילות הפרלמנטארית בצורה האחראית, הרצינית והטובה ביותר.
טלב אלסאנע: הלוואי על עוד הרבה שמדברים על ליכוד אבל מחויבים לתורתו של ז'בוטינסקי.
טלב אלסאנע: קראתי ועברתי על תפיסת העולם ומצאתי שבנושא הדמוקרטיה יש לו מחויבות עמוקה מאוד לסוגיה, כולם מדברים על מדינה יהודית אבל שוכחים שהמאבק האמיתי הוא האם יש לנו דמוקרטיה או לא.
טלב אלסאנע: לדעתי לא יהדותה של המדינה בסכנה אלא הדמוקרטיה של המדינה בסכנה.
טלב אלסאנע: אני רוצה לציין את יושב ראש הוועדה, קודמי שנבצר ממנו להיות היום, חבר הכנסת מוחמד ברכה.
טלב אלסאנע: אני חושב שאיפה שחבר הכנסת מוחמד ברכה היה תמיד הוא נהג באחריות, מילא את תפקידו בשליחות וביצע את זה בצורה מאוד מכובדת, גם כחבר כנסת וגם כנציגם של האזרחים הערביים, גם כאשר פעל בסוגיה הזאת שהיא סוגיה חוצת מפלגות.
טלב אלסאנע: זו לא סוגיה פוליטית.
טלב אלסאנע: אם יש דו קיום אמיתי במדינת ישראל הוא נמצא דווקא בין הסוחרים, בין המשתמשים, בין הנרקומנים.
טלב אלסאנע: לא נמצא שם הבדלי דת, גזע ולכן המאבק בסוגיה זו צריך להיות חוצה דעות פוליטיות.
טלב אלסאנע: אני מברך את חבר הכנסת מוחמד ברכה שנבצר ממנו להיות היום מסיבות אישיות, הוא התקשר והתנצל והבטחתי שנמלא את תפקידו ונציין בהוקרה והערכה את פעילותו.
טלב אלסאנע: אני מקווה שנמשיך למלא את הדברים שהוא התחיל בהם.
טלב אלסאנע: אנחנו נשב יחד כדי לעבור על נושאים שיש לעשות עליהם מעקב והמשך פעילות.
טלב אלסאנע: אני מבקש לנצל את ההזדמנות ולבקש מיושב ראש ועדת הכנסת שאכן ציין את סוגית האלכוהול ולצרפו למנדט הוועדה הזאת.
טלב אלסאנע: הרשות הלאומית במלחמה בסמים קיבלה מנדט בנושא הזה ולכן לא צריך לפצל את הסוגיה.
טלב אלסאנע: יש קשר הרמטי בין סוגיית הסמים לסוגיית העישון והאלכוהול.
ראובן ריבלין: צריך להוסיף את השם אלכוהול לוועדה.
טלב אלסאנע: הדבר השני הוא להקצות את הכלים כדי להתמודד.
טלב אלסאנע: אנחנו יודעים שהנגע הזה מפיל קורבנות יותר ממספר קורבנות תאונות דרכים ואולי גם של המלחמות.
טלב אלסאנע: אין את הכלים הראויים מבחינת הסברה, בתחום החינוך ובתחום האכיפה וגם כלים להתמודד עם התופעה.